আগুন লাগল কলকাতা হাইকোর্টের সেন্টিনারি বিল্ডিংয়ে। সকাল নটা নাগাদ দু’তলায় বিচারপতি জয়মাল্য বাগচির চেম্বার থেকে ধোঁয়া বেরোতে দেখা ‌যায়। খবর পেয়েই ঘটনাস্থলে ছুটে ‌যায় দমকলের তিনটি ইঞ্জিন। ঘণ্টা খানেকের চেষ্টায় আগুন নিয়ন্ত্রণে আসে।
 নিজস্ব প্রতিবেদন:  আগুন লাগল কলকাতা হাইকোর্টের সেন্টিনারি বিল্ডিংয়ে। সকাল নটা নাগাদ দু’তলায় বিচারপতি জয়মাল্য বাগচির চেম্বার থেকে ধোঁয়া বেরোতে দেখা ‌যায়। খবর পেয়েই ঘটনাস্থলে ছুটে ‌যায় দমকলের তিনটি ইঞ্জিন। ঘণ্টা খানেকের চেষ্টায় আগুন নিয়ন্ত্রণে আসে। এদিকে হাইকোর্টের ২৮ নম্বর ওই ঘরে কীভাবে আগুন লাগল তা এখনও জানা ‌যায়নি। ঘরে থাকা বেশকিছু কাগজপত্র পুড়ে গিয়েছে বলে জানা ‌যাচ্ছে। তবে ক্ষতির পরিমাণ কত তা নিয়ে তদন্ত চলছে। ঘরটি বন্ধ ছিল। তাই এসিও বন্ধ। ফলে এসি থেকে আগুন লাগার সম্ভাবনা খুবই কম। তার পরেও কীভাবে আগুন লাগল তা নিয়ে তদন্ত শুরু হয়েছে।